มีผลแล้ว! ลดค่าฟีโอน-จดจำนอง “บ้าน-คอนโด” ไม่เกิน 3 ล้านบาท
“ราชกิจจานุเบกษา” ประกาศลดค่าธรรมเนียมการโอน-จดจำนอง “บ้าน-คอนโด” ที่มีราคาประเมินทุนทรัพย์ไม่เกิน 3 ล้านบาท และวงเงินจำนองไม่เกิน 3 ล้านบาท
“ราชกิจจานุเบกษา” ประกาศลดค่าธรรมเนียมการโอน-จดจำนอง “บ้าน-คอนโด” ที่มีราคาประเมินทุนทรัพย์ไม่เกิน 3 ล้านบาท และวงเงินจำนองไม่เกิน 3 ล้านบาท
4 ม.ค. 2566

ผู้สื่อข่าวรายงานว่า เมื่อวันที่ 3 ม.ค.66 เว็ปไซต์ราชกิจจานุเบกษา ได้ออกประกาศกฎกระทรวงกำหนดค่าธรรมเนียมการจดทะเบียนสิทธิและนิติกรรม สำหรับการโอนและการจำนองจากการซื้อขายอสังหาริมทรัพย์ เพื่อสนับสนุนและบรรเทาภาระให้แก่ประชาชนที่ต้องการมีที่อยู่อาศัยเป็นของตนเอง พ.ศ.2565
อาศัยอำนาจตามความในมาตรา 15 วรรคหนึ่ง แห่งพระราชบัญญัติให้ใช้ประมวลกฎหมายที่ดิน พ.ศ.2497 และมาตรา 103 วรรคหนึ่ง แห่งประมวลกฎหมายที่ดิน ซึ่งแก้ไขเพิ่มเติมโดย พระราชบัญญัติแก้ไขเพิ่มเติมประมวลกฎหมายที่ดิน (ฉบับที่ 2) พ.ศ.2521 รัฐมนตรีว่าการกระทรวงมหาดไทยออกกฎกระทรวงไว้ต่อต่อไปนี้
กำหนดค่าธรรมเนียมการจดทะเบียนสิทธิและนิติกรรมเกี่ยวกับการซื้อขายอสังหาริมทรัพย์ที่เป็นอาคารที่อยู่อาศัยประเภทบ้านเดี่ยว บ้านแฝด หรือบ้านแถว หรืออาคารพาณิชย์ หรือที่ดินพร้อมอาคารดังกล่าว ซึ่งมีราคาซื้อขายและราคาประเมินทุนทรัพย์ไม่เกินสามล้านบาท และวงเงินจำนองไม่เกินสามล้านบาท และผู้ซื้ออสังหาริมทรัพย์เป็นบุคคลธรรมดา ซึ่งมีสัญชาติไทย ทั้งนี้ เฉพาะการจดทะเบียน ที่ดำเนินการภายในวันที่กฎกระทรวงนี้มีผลบังคับถึงวันที่ 31 ธันวาคม พ.ศ.2566 ดังนี้
(1) ค่าจดทะเบียนโอนอสังหาริมทรัพย์ ร้อยละ 1
(2) ค่าจดทะเบียนการจำนองอสังหาริมทรัพย์อันเนื่องมาจากการจดทะเบียนโอนอสังหาริมทรัพย์ตาม (1) ในคราวเดียวกันร้อยละ 0.01
ให้ไว้ ณ วันที่ 26 ธันวาคม พ.ศ.2565 ลงนามโดยพลเอก อนุพงษ์ เผ่าจินดา รัฐมนตรีว่าการกระทรวงมหาดไทย